pythainlp/thaigov-v2-corpus-22032023 huggingface dataset:
วันศุกร์ที่ 25 พฤศจิกายน 2565
รัฐมนตรีว่าการกระทรวงมหาดไทย ลงพื้นที่ติดตามการปรังปรุงภูมิทัศน์เมืองเชียงใหม่ เตรียมพร้อมต้อนรับการกลับมาของนักท่องเที่ยว หลังสถานการณ์โควิด-19 คลี่คลาย พร้อมเผยมาตรการแก้หมอกควัน
รัฐมนตรีว่าการกระทรวงมหาดไทย ลงพื้นที่ติดตามการปรังปรุงภูมิทัศน์เมืองเชียงใหม่ เตรียมพร้อมต้อนรับการกลับมาของนักท่องเที่ยว หลังสถานการณ์โควิด-19 คลี่คลาย พร้อมเผยมาตรการแก้หมอกควันไฟป่าปีนี้ ขอทุกหน่วยดูแลและลดสาเหตุการเกิดหมอกควันไฟป่าตั้งแต่ต้นทาง
เมื่อวันที่ 24 พ.ย. 65 พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ลงพื้นที่ติดตามความก้าวหน้าการดำเนินโครงการพัฒนาเมือง และการจัดระเบียบสายไฟฟ้าสายสื่อสารในพื้นที่ถนนนิมมานเหมินทร์ หนึ่งในย่านเศรษฐกิจของจังหวัดเชียงใหม่ พร้อมติดตามความก้าวหน้าการดำเนินโครงการก่อสร้างระบบรวบรวมน้ำเสียสองฝั่งคลองแม่ข่าพร้อมปรับปรุงภูมิทัศน์ ที่สะพานระแกง ถนนระแกง ตำบลช้างคลาน อำเภอเมืองเชียงใหม่ โดยมี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ พร้อมด้วยรองผู้ว่าราชการจังหวัดเชียงใหม่ ส่วนราชการ และหน่วยงานผู้รับผิดชอบการจัดระเบียบสายไฟฟ้าสายสื่อสาร ร่วมให้การต้อนรับและนำเสนอข้อมูล
รัฐมนตรีว่าการกระทรวงมหาดไทย กล่าวว่า จากการลงพื้นที่ติดตาม พบว่า การปรับปรุงภูมิทัศน์ในตัวเมือง ซึ่งมีทาง กสทช. การไฟฟ้าส่วนภูมิภาค ผู้ประกอบการ รวมถึงองค์กรปกครองส่วนท้องถิ่น ร่วมกันดูแลและพัฒนานั้น ถือว่าเป็นเรื่องที่ต้องเร่งดำเนินการ ด้วยจงหวัดเชียงใหม่มีศักยภาพด้านการท่องเที่ยวสูง แต่จากการแพร่ระบาดของโรคโควิด-19 ในช่วง 2-3 ปีที่ผ่านมา ส่งผลให้ผู้ประกอบการในจังหวัดเชียงใหม่ ได้รับผลกระทบเป็นอย่างมาก และบางรายก็มีรายได้เป็นศูนย์ แต่ยังคงต้องแบกรับภาระด้านค่าใช้จ่ายอยู่ แต่ในช่วงนี้สถานการณ์ได้คลี่คลายลง และมีนักท่องเที่ยวเริ่มเดินทางกลับเข้ามามากขึ้น ฉะนั้น จังหวัดต่าง ๆ โดยเฉพาะจังหวัดเป้าหมายด้านการท่องเที่ยว ก็จะต้องปรับปรุงภูมิทัศน์ของเมือง ทั้งการทำความสะอาด ตกแต่งเมือง และจัดระเบียบสายไฟฟ้าสายสื่อสาร ให้ดูสะอาดตา เพื่อพร้อมต้อนรับนักท่องเที่ยวและสร้างความประทับใจแก่ผู้มาเยือน
ด้านการป้องกันและแก้ไขปัญหาหามอกควันไฟป่าในปีนี้นั้น พื้นที่ 9 จังหวัดภาคเหนือตอนบน ยังคงเป็นเป้าหมายที่สำคัญ โดยขณะนี้ ได้มีการสั่งการไปในทุกจังหวัดทั่วประเทศ ดำเนินการตามมาตรการ โดยมุ่งเน้นแก้ไขปัญหาที่ต้นเหตุของการเกิดหมอกควันไฟป่า ทั้งการเผาในที่โล่ง การจราจร โรงงานอุตสาหกรรม รวมถึงการก่อสร้าง ซึ่งผู้ว่าราชการจังหวัด และองค์กรปกครองส่วนท้องถิ่นทุกแห่ง จะต้องบูรณาการเข้าไปดูแลและลดสาเหตุการเกิดหมอกควันไฟป่าตั้งแต่ต้นทาง พร้อมสร้างความตระหนัก และความรู้ความเข้าใจแก่ประชาชนในพื้นที่ถึงการบริหารจัดการเชื้อเพลิง ซึ่งหากเป็นพื้นที่ทำกิน ขอให้นำวัสดุทางการเกษตรไปแปรรูปเป็นเชื้อเพลิงแทนการเผา ส่วนในพื้นที่ป่า ขอเน้นย้ำว่าไม่สามารถดำเนินการได้
วันศุกร์ที่ 25 พฤศจิกายน 2565
(25 พ.ย. 65 เวลา 09.00 น.) สำนักงานปลัดกระทรวงกลาโหม ขอร่วมเป็นส่วนหนึ่งในบริจาคโลหิตเพื่อช่วยเหลือทหาร ตำรวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่
ในกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65) ณ ห้องพินิตประชานาถ ในศาลาว่าการกลาโหม
โดย พลเอก สนิธชนก สังขจันทร์ ปลัดกระทรวงกลาโหมได้ร่วมตรวจเยี่ยมการบริจาคโลหิตในครั้งนี้ เพื่อบริจาคให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อำนวยการแพทย์พระมงกุฎเกล้า เพื่อนำโลหิตที่รับบริจาคไปช่วยเหลือทหาร ตำรวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ทำให้โลหิตมีไม่เพียงพอและขาดแคลน
สำหรับในกิจกรรมดังกล่าว มีกำลังพลเข้าร่วมบริจาคโลหิต 119 นาย รวมแล้วได้โลหิต 35,550 ซี.ซี. เพื่อถวายเป็นพระราชกุศลและน้อมสำนึกในพระมหากรุณาธิคุณอันหาที่สุดมิได้
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันศุกร์ที่ 25 พฤศจิกายน 2565
อย.ขับเคลื่อนการทำงาน ลดขั้นตอนขึ้นทะเบียน เปิดแอปตรวจสอบผลิตภัณฑ์ สนองนโยบายรัฐบาลดิจิทัล
อย.ขับเคลื่อนการทำงาน ลดขั้นตอนขึ้นทะเบียน เปิดแอปตรวจสอบผลิตภัณฑ์ สนองนโยบายรัฐบาลดิจิทัล
วันที่ 25 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายให้หน่วยงานราชการนำเทคโนโลยีดิจิทัลมาปรับใช้ในการบริหารราชการแผ่นดิน มุ่งสู่การเป็นรัฐบาลดิจิทัล เพื่อเพิ่มประสิทธิภาพการให้บริการของภาครัฐ บูรณาการเชื่อมโยงข้อมูลระหว่างหน่วยงานภาครัฐ รวมถึงพัฒนาแพลตฟอร์มการให้บริการภาคเอกชนและการให้บริการประชาชนแบบเบ็ดเสร็จ เข้าถึงง่าย ซึ่งได้ทำอย่างเป็นระบบ เพื่อให้ทุกภาคส่วนได้เรียนรู้และปรับตัวเข้าสู่สังคมดิจิทัลอย่างเป็นขั้นเป็นตอน
นางสาวรัชดา กล่าวว่า ปัจจุบันหน่วยงานราชการหลายหน่วยงานได้ขับเคลื่อนนโยบายอย่างเป็นรูปธรรม ส่งผลต่อประสิทธิภาพในการทำงาน สร้างความพึงพอใจต่อผู้ใช้บริการ สำนักงานคณะกรรมการอาหารและยา (อย.) เป็นอีกหน่วยงานหนึ่งที่ได้ปรับเปลี่ยนรูปแบบการทำงานให้เป็นหน่วยงานดิจิทัล ซึ่งที่ผ่านมา อย.ได้พัฒนาแอปพลิเคชันบนมือถือ “Oryor Smart Application Versions 2” โดยเพิ่มฟังก์ชันการให้บริการหลากหลายเมนูอย่างมีประสิทธิภาพมากยิ่งขึ้น สามารถตรวจสอบหมายเลขผลิตภัณฑ์เครื่องสำอาง อาหารและวัตถุอันตราย รวมถึงสามารถค้นหาร้านขายยาได้ทั่วทั้งประเทศ เป็นอีกหนึ่งช่องทางการสื่อสารที่จะช่วยให้เข้าถึงผู้บริโภคในยุคดิจิตอลอย่างแพร่หลาย
นางสาวรัชดา กล่าวต่อไปว่า นอกจากการพัฒนาระบบให้บริการแล้ว ปัจจุบัน อย. ได้จัดระบบให้คำปรึกษาแนะนำ อำนวยความสะดวก และลดเวลาขึ้นทะเบียน ให้ไม่เกิน 120 วัน (จากที่กำหนดไว้ในกฎกระทรวง 330 วัน) หากเอกสารครบถ้วน ถูกต้อง และสมบูรณ์ โดยไม่มีการแก้ไขเพิ่มเติม เช่น กรณีของ สเปรย์พ่นจมูกสารสกัดจากเปลือกมะนาว ที่ทำการศึกษาวิจัยในเบื้องต้นพบว่าอาจป้องกันเชื้อโควิด-ไข้หวัดใหญ่- RSV' ได้นั้น โดยในขั้นตอนต่อไป จำเป็นต้องมีการศึกษาวิจัยในมนุษย์เพิ่มเติม เพื่อยืนยันผลการใช้จริง จึงมานำข้อมูลการศึกษามาขึ้นทะเบียนเป็น ยาพัฒนาจากสมุนไพร ที่ช่วยยับยั้งและป้องกันเชื้อไวรัสก่อโรคทางเดินหายใจ เช่น SARs-COV-2 (โควิด19) ไข้หวัดใหญ่ (H1N1) และRSV กับทาง สำนักงานคณะกรรมการอาหารและยา (อย) กระทรวงสาธารณสุข เพื่อจำหน่ายในเชิงพาณิชย์ต่อไปในสรรพคุณข้างต้น
"นายกรัฐมนตรี พอใจผลการขับเคลื่อนการทำงานสู่รัฐบาลดิจิทัล ยืนยันการนำภาครัฐสู่รัฐบาลดิจิทัลเป็นแนวคิดเชิงรุกที่รัฐบาลดำเนินงานมาอย่างต่อเนื่อง มุ่งยกระดับคุณภาพชีวิตประชาชนให้มีความสะดวกสบายมากยิ่งขึ้น รวมถึงสามารถบริหารจัดการข้อมูลต่าง ๆ ให้ง่ายขึ้น เพื่อให้เกิดการขับเคลื่อนองค์กรด้วยข้อมูลที่ดีได้อย่างยั่งยืน " นางสาวรัชดา กล่าว
วันศุกร์ที่ 25 พฤศจิกายน 2565
7 ธ.ค.นี้ รัฐบาลเปิดขายพันธบัตรออมทรัพย์ 6 หมื่นล้าน อายุ 15 ปีก็ลงทุนได้! มั่นใจระดับหนี้สาธารณะปลอดภัย
7 ธ.ค.นี้ รัฐบาลเปิดขายพันธบัตรออมทรัพย์ 6 หมื่นล้าน อายุ 15 ปีก็ลงทุนได้! มั่นใจระดับหนี้สาธารณะปลอดภัย
วันที่ 25 พฤศจิกายน 2565 นางสาวรัชดา ธนาดิเรก รองโฆษกรัฐบาล เปิดเผยว่า ในวันที่ 7 ธ.ค. นี้ เป็นต้นไป สำนักงานบริหารหนี้สาธารณะ (สบน.) จะเปิดจำหน่ายพันธบัตรออมทรัพย์ รุ่นสุขใจให้ออม วงเงินรวม 60,000 ล้านบาท โดยมีช่องทางจำหน่าย 2 ช่องทาง คือ 1)จำหน่ายพันธบัตรผ่านวอลเล็ต สบม. วงเงิน 15,000 ล้านบาท และจำหน่ายผ่านธนาคารตัวแทนจำหน่ายสำหรับประชาชน วงเงิน 45,000 ล้านบาท มีรายละเอียดดังนี้
1. รุ่นสุขใจให้ออมบนวอลเล็ต สบม. วงเงิน 15,000 ล้านบาท มี 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน เปิดให้ประชาชนที่มีอายุตั้งแต่ 15 ปีขึ้นไป สามารถลงทุนได้ตั้งแต่ 100 บาท - 20 ล้านบาท โดยผู้เยาว์จะต้องลงทะเบียนในวอลเล็ต สบม. บนแอปพลิเคชันเป๋าตัง และไปยืนยันตัวตนพร้อมผู้ปกครองเพื่อกรอกเอกสารให้ความยินยอม ณ สาขาธนาคารกรุงไทยสำหรับการซื้อครั้งแรก เปิดจำหน่ายตั้งแต่วันที่ 7 – 20 ธันวาคม 2565 ทั้งนี้ ผู้สนใจสามารถดาวน์โหลดแอปพลิเคชันเป๋าตังได้ตั้งแต่วันนี้ เพื่อลงทะเบียน ยืนยันตัวตน และเติมเงินเข้าวอลเล็ต สบม. ผ่าน Mobile Banking หรือผูกบัญชีธนาคารกรุงไทย รวมถึงเติมเงินด้วย Wallet ID ที่เคาน์เตอร์ธนาคารกรุงไทยทุกสาขา
2. รุ่นสุขใจให้ออม วงเงินรวม 45,000 ล้านบาท ผ่านธนาคารตัวแทนจำหน่าย 4 แห่ง ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์ โดยแบ่งจำหน่ายเป็น 2 ช่วง ดังนี้
ช่วงที่ 1 เปิดให้ประชาชนจองซื้อพันธบัตรผ่านธนาคาร วันที่ 13 -14 ธันวาคม 2565 วงเงิน 40,000 ล้านบาท จำนวน 2 รุ่น ได้แก่ รุ่นอายุ 3 ปี อัตราดอกเบี้ยแบบคงที่ร้อยละ 2.30 ต่อปี และรุ่นอายุ 7 ปี อัตราดอกเบี้ยแบบคงที่ร้อยละ 3.00 ต่อปี จ่ายดอกเบี้ยทุก 3 เดือน โดยทยอยจัดสรรพันธบัตรเป็นรอบๆ เวียนจนครบผู้ซื้อทุกราย วงเงินจองซื้อขั้นต่ำ 1,000 บาท ทวีคูณรอบละ 1,000 บาท และสามารถจองซื้อได้โดยไม่จำกัดวงเงินซื้อขั้นสูง ผู้สนใจสามารถจองซื้อผ่าน Internet Banking Mobile Banking หรือเคาน์เตอร์ของธนาคารตัวแทนจำหน่ายทั้ง 4 แห่ง ทั้งนี้ ลำดับในการจองซื้อไม่มีผลต่อการจัดสรร ไม่ว่าจะไปช้าหรือเร็วมีสิทธิ์การซื้อเท่าเทียมกัน ซึ่งผู้จองซื้อจะทราบผลการจัดสรรพันธบัตร ในวันที่ 15 ธันวาคม 2565 จากทั้งจาก SMS ของธนาคารตัวแทนจำหน่าย
ช่วงที่ 2 เปิดจำหน่ายให้แก่นิติบุคคลที่ไม่แสวงหากำไรตามที่กระทรวงการคลังกำหนด (19 - 20 ธันวาคม 2565) วงเงิน 5,000 ล้านบาท จัดสรรพันธบัตรแบบ First-Come, First-Served รุ่นอายุ 10 ปี อัตราดอกเบี้ยแบบคงที่ร้อยละ 2.90 ต่อปี จ่ายดอกเบี้ยทุก 6 เดือน วงเงินซื้อขั้นต่ำ 1,000 บาท และไม่จำกัดวงเงินขั้นสูง
ทั้งนี้ สอบถามข้อมูลเพิ่มเติมได้ที่ธนาคารกรุงไทย โทร. 20-111-1111 และธนาคารตัวแทนจำหน่ายทั้ง 4 แห่ง
“สำหรับระดับหนี้สาธารณะคงค้าง ณ สิ้นเดือนก.ย. 65 อยู่ที่ 10.37 ล้านบาท หรือคิดเป็นเป็นร้อยละ 60.41 ต่อ GDP ต่ำกว่าที่กำหนดเพดานไว้ ร้อยละ70 ซึ่งกระทรวงการคลังให้ความมั่นใจว่าไม่ก่อให้เกิดปัญหาการคลังแต่อย่างใด เนื่องจากรัฐบาลมีความสามารถในการชำระหนี้ (Debt affordability) รวมทั้งยังมีการติดตามสัดส่วนภาระดอกเบี้ยต่อประมาณการรายได้ประจำปีอย่างใกล้ชิด ขณะที่ Japan Credit Rating Agency (11 พ.ย. 65) ได้ปรับเพิ่มอันดับความน่าเชื่อถือของประเทศไทยจากระดับ A- เป็น A และคงมุมมองความน่าเชื่อถือในระดับมีเสถียรภาพ (Stable Outlook)” นางสาวรัชดากล่าว
วันศุกร์ที่ 25 พฤศจิกายน 2565
สบช. สร้างโอกาสทางการศึกษาเขตสุขภาพที่ 9 เปิดหลักสูตร “ผู้ช่วยพยาบาล” เสริมศักยภาพ อสม. หมอคนแรก และร่วมมือกับ ศธ. เปิดรับนักเรียน ม.ปลาย ศึกษาต่อสาขาวิชาศาสตร์สุขภาพ
กระทรวงสาธารณสุข โดยสถาบันพระบรมราชชนก สร้างโอกาสทางการศึกษาในพื้นที่เขตสุขภาพที่ 9 เปิดรับอาสาสมัครสาธารณสุขประจำหมู่บ้าน (อสม.) หรือทายาท เข้าเรียน “ผู้ช่วยพยาบาลฯ” หลักสูตร 1 ปี เสริมศักยภาพหมอคนแรกดูแลสุขภาพคนในชุมชน ช่วยเหลือทีมสุขภาพในภาวะวิกฤต
กระทรวงสาธารณสุข โดยสถาบันพระบรมราชชนก สร้างโอกาสทางการศึกษาในพื้นที่เขตสุขภาพที่ 9 เปิดรับอาสาสมัครสาธารณสุขประจำหมู่บ้าน (อสม.) หรือทายาท เข้าเรียน “ผู้ช่วยพยาบาลฯ” หลักสูตร 1 ปี เสริมศักยภาพหมอคนแรกดูแลสุขภาพคนในชุมชน ช่วยเหลือทีมสุขภาพในภาวะวิกฤติ และร่วมกับกระทรวงศึกษาธิการ เปิดรับนักเรียนมัธยมศึกษาตอนปลาย ศึกษาต่อระดับอุดมศึกษา สาขาวิชาศาสตร์สุขภาพ
วันนี้ (25 พฤศจิกายน 2565) ที่หอประชุมมูลนิธิพรหมธรรมสถานสงเคราะห์ อำเภอสีคิ้ว จังหวัดนครราชสีมานายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีลงนามข้อตกลงความร่วมมือทางวิชาการ ระหว่าง สถาบันพระบรมราชชนก กับ โรงเรียนในสังกัดสำนักงานเขตพื้นที่การศึกษามัธยมศึกษา จังหวัดนครราชสีมาและจังหวัดชัยภูมิ โดยมี ศาสตราจารย์พิเศษ นายแพทย์วิชัย เทียนถาวร อธิการบดีสถาบันพระบรมราชชนก นายแพทย์สุระ วิเศษศักดิ์ อธิบดีกรมสนับสนุนบริการสุขภาพ ผู้อำนวยการสำนักงานเขตพื้นที่การศึกษามัธยมศึกษาและโรงเรียนในสังกัดสำนักงานเขตพื้นที่การศึกษามัธยมศึกษาจังหวัดนครราชสีมาและจังหวัดชัยภูมิ และหน่วยงานที่เกี่ยวข้อง เข้าร่วมงาน
นายอนุทิน กล่าวว่า กระทรวงสาธารณสุข โดยสถาบันพระบรมราชชนก เดินหน้าสร้างโอกาสทางการศึกษา ในเขตสุขภาพที่ 9 โดยจัด “โครงการผลิตผู้ช่วยพยาบาล เพื่อพัฒนาอาสาสมัครสาธารณสุขประจำหมู่บ้านในการสร้างสุขภาวะชุมชน” หลักสูตรระยะเวลา 1 ปี เพื่อเสริมศักยภาพ อสม. ในการเป็นหมอคนแรกดูแลสุขภาพประชาชนขั้นพื้นฐานที่บ้านอย่างใกล้ชิด นำการเปลี่ยนแปลงพฤติกรรมแก่คนในชุมชน และปฏิบัติงานช่วยเหลือทีมสุขภาพในภาวะวิกฤติการขาดแคลนบุคลากร ขับเคลื่อนระบบสุขภาพปฐมภูมิของประเทศ นอกจากนี้ ยังร่วมกับกระทรวงศึกษาธิการ เพิ่มโอกาสทางการศึกษาระดับอุดมศึกษา โดยเปิดรับนักเรียนชั้นมัธยมศึกษาตอนปลายในท้องถิ่นห่างไกลหรือขาดแคลนทุนทรัพย์ เข้าศึกษาต่อสาขาวิชาศาสตร์สุขภาพ สถาบันพระบรมราชชนก
โดยการลงนามบันทึกข้อตกลงความร่วมมือทางวิชาการในวันนี้ เป็นการสร้างความร่วมมือทางวิชาการ และสร้างเครือข่ายทางการศึกษาระหว่างสถาบันพระบรมราชชนกกับสถานศึกษาต่าง ๆ มีโรงเรียนมัธยมศึกษาจากเขตพื้นที่สุขภาพที่ 9 ที่ยังไม่ได้ลงนามในปีที่ผ่านมา เข้าร่วมการลงนามจำนวน 42 โรง แบ่งเป็น จังหวัดนครราชสีมา 20 โรง และ จังหวัดชัยภูมิ 22 โรง สำหรับผลการคัดเลือกผู้เข้าศึกษา ปีการศึกษา 2565 ของเขตสุขภาพที่ 9 มีนักศึกษาพยาบาลศาสตร์ชั้นปีที่ 1 ตามโครงการฯ จำนวน 135 คน สถาบันพระบรมราชชนกได้จัดสรรที่นั่งเข้าศึกษาคณะพยาบาลศาสตร์ และคณะสาธารณสุขศาสตร์และสหเวชศาสตร์ ส่วนโครงการผลิต “ผู้ช่วยพยาบาลเพื่อพัฒนาอาสาสมัครสาธารณสุขประจำหมู่บ้านในการสร้างสุขภาวะชุมชน” มีจำนวน 76 คน
***************************** 25 พฤศจิกายน 2565
วันศุกร์ที่ 25 พฤศจิกายน 2565
PM pleased with booming domestic tourism
PM pleased with booming domestic tourism
November 25, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the cumulative number of domestic tourists from the beginning of the year to the end of October 2022, and was pleased with the tally of domestic visitors which have reached 200 million person-trip, comparing to the pre-COVID-19 tally in 2019 at 222 million person-trip. The number exceeds Tourism Authority of Thailand (TAT)’s target of 160 million person-trip for the year 2022, and is expected to be higher than the pre-COVID level. TAT also expects that domestic tourism generate 800 billion baht, higher than the targeted 656 billion baht, due to an increase of domestic trips, especially family travel and conferences.
The Prime Minister was pleased with an increasing popularity of domestic tourism. Realizing that domestic tourism is an important mechanism to revitalize the country’s tourism business hindered by the spread of COVID-19, the Government, through concerned agencies, has implemented a number of tourism stimulus schemes, such as We Travel Together scheme. He is confident that Thai tourism in 2023 would do even better than the pre-COVID-19 period, with booming domestic tourism and an increasing number of foreign visitors.
วันศุกร์ที่ 25 พฤศจิกายน 2565
"ทิพานัน" ย้ำข่าวดีชาวนา "พล.อ.ประยุทธ์" กดปุ่มเริ่มโอนเงินประกันรายได้ข้าวเข้าบัญชีแล้ว พร้อมแนะวิธีตรวจสอบสถานะการโอนเงิน  หวังยกระดับคุณภาพชีวิต
"ทิพานัน" ย้ำข่าวดีชาวนา "พล.อ.ประยุทธ์" กดปุ่มเริ่มโอนเงินประกันรายได้ข้าวเข้าบัญชีแล้ว พร้อมแนะวิธีตรวจสอบสถานะการโอนเงิน  หวังยกระดับคุณภาพชีวิต เป็นกำลังใจเพิ่มขีดความสามารถและเพิ่มประสิทธิภาพผลผลิต ก้าวสู่ BCGโมเดล
วันที่ 25 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่รัฐบาลมีนโยบายช่วยเหลือและยกระดับรายได้เกษตรกร โดยได้อนุมัติโครงการประกันรายได้เกษตรกรผู้ปลูกข้าวปีการผลิต 2565/2566 เพื่อช่วยเหลือเกษตรกรจำนวน 4.68 ล้านครัวเรือน ให้มีรายได้จากการจำหน่ายข้าวเปลือกในราคาที่เหมาะสมกับต้นทุนการผลิต ป้องกันความเสี่ยงในการจำหน่ายผลผลิต พร้อมมาตรการคู่ขนาน และโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/2566 รวมทั้งมีมาตรการคู่ขนานเพื่อการรักษาเสถียรภาพราคาข้าวไม่ให้ตกต่ำควบคู่กัน 3 โครงการได้แก่ โครงการสินเชื่อเพื่อชะลอการขายข้าวเปลือกนาปี โครงการสินเชื่อเพื่อรวบรวมข้าวและสร้างมูลค่าเพิ่มโดยสถาบันเกษตรกร และโครงการชดเชยดอกเบี้ยให้ผู้ประกอบการค้าข้าวในการเก็บสต็อก ซึ่งได้ดำเนินการมาตลอด 3 ปีที่ผ่านมา และในปีนี้เป้าหมายการส่งออกข้าวไทยจะสูงถึง 7.5 ล้านตัน
น.ส.ทิพานัน กล่าวว่า โดยล่าสุด พล.อ.ประยุทธ์ จันทร์โอชา ในฐานะประธานคณะกรรมการนโยบายบริหารข้าวแห่งชาติ หรือ นบข. ได้เป็นประธานในพิธี KICK OFF มาตรการช่วยเหลือและยกระดับรายได้เกษตรกรผู้ปลูกข้าว ปีการผลิต 2565/2566 แบบกดปุ่มเข้าบัญชีโดยตรงแล้ว ซึ่งเป็นโครงการต่อเนื่องของรัฐบาลที่ได้ดำเนินการมาตลอด 3 ปีที่ผ่านมา จึงแจ้งข่าวให้พี่น้องเกษตรกรอย่าลืมตรวจสอบสถานะการโอนเงิน
สำหรับวิธี ตรวจสอบสถานะโอนเงินประกันรายได้ข้าว ปี 2565/2566 สามารถเข้าไปที่เว็บไซต์ https://chongkho.inbaac.com ตรวจสอบผลการรับการสนับสนุนตามโครงการรัฐ ของ ธ.ก.ส. และกรอกเลขบัตรประชาชน 13 หลัก โดยระบบจะแจ้งผลการรับเงินว่า จะได้รับเงินจากโครงการประกันรายได้ข้าว 2565/66 เข้าเลขที่บัญชีธนาคารใด สาขาใด พร้อมวันที่โอน และสถานะการโอนว่า สำเร็จ/หรืออยู่ระหว่างดำเนินการ และนอกจากนี้ ยังสามารถเข้าไปตรวจสอบยอดเงินได้ด้วยตัวเองผ่านแอปพลิเคชัน ธ.ก.ส. A-Mobile หรือ บริการเตือนเงินเข้า เงินออก ผ่านบริการ sms alert (แจ้งเตือนผ่าน เอสเอ็มเอส) สมัครใช้บริการได้ที่สาขาบริการเตือนเงินเข้า เงินออก ทางไลน์ ผ่านบริการ BAAC Connect สมัครได้ที่ ไลน์ BAAC Family หากเกษตรกรที่ไม่ได้รับเงินดังกล่าวสามารถสอบถามข้อมูลเบื้องต้นได้ที่เกษตรอำเภอในพื้นที่ทำการเกษตรของท่านฯ
“รัฐบาลพล.อ.ประยุทธ์มุ่งมั่นให้เกษตรกรมีความสะดวกได้รับเงินเข้าบัญชีธนาคารโดยตรง ขจัดการทุจริตคอรัปชั่นและยังเดินหน้าในการให้ความช่วยเหลือพี่น้องชาวนาไทยให้สามาถพึ่งพาตนเองได้ ยกระดับคุณภาพชีวิตพี่น้องชาวนาไทย และเป็นกำลังใจในการเพิ่มขีดความสามารถและเพิ่มประสิทธิภาพของผลผลิต ให้ก้าวทันการเปลี่ยนแปลงของโลก ตามเป้าหมายกรุงเทพฯ ในการประชุมเอเปค 2565 คือการพัฒนาอย่างยั่งยืนด้วยเศรษฐกิจแบบ BCG และมุ่งมั่นผลักดันจัดทำแผนการผลิตและการตลาดข้าวครบวงจรเพื่อบริหารจัดการข้าวให้ ‘ไทยเป็นผู้นำการผลิต การตลาดข้าว และผลิตภัณฑ์ข้าวคุณภาพของโลก’ เพื่อการก้าวไปสู่เกษตรมูลค่าสูงภายใต้ BCG Model ด้วย” น.ส.ทิพานัน กล่าว
วันพุธที่ 23 พฤศจิกายน 2565
รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 กรมอุตุนิยมวิทยา
รมว.ชัยวุฒิ ตรวจเยี่ยมและมอบนโยบายการจัดทำงบประมาณประจำปี 2567 กรมอุตุนิยมวิทยา
วันนี้(23พฤศจิกายน65) นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารตรวจเยี่ยมและมอบนโยบายในการจัดทำคำของบประมาณรายจ่ายประจำปี2567กรมอุตุนิยมวิทยาโดยมีดร.ชมภารีชมภูรัตน์อธิบดีกรมอุตุนิยมวิทยาข้าราชการและเจ้าหน้าที่กรมอุตุนิยมวิทยาร่วมให้การต้อนรับ
___________________
วันพุธที่ 23 พฤศจิกายน 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในงานรับรองเนื่องในวันกองทัพเรือ ประจำปีพุทธศักราช ๒๕๖๕
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในงานรับรองเนื่องในวันกองทัพเรือ ประจำปีพุทธศักราช ๒๕๖๕ วันอังคารที่ ๒๒ พฤศจิกายน ๒๕๖๕ เวลา ๑๘.๓๐ น. ณ ห้องเจ้าพระยา หอประชุมกองทัพเรือ เขตบางกอกใหญ่ กรุงเทพมหานคร
ท่านรองนายกรัฐมนตรี
รองปลัดกระทรวงกลาโหม
ผู้บัญชาการทหารเรือ และท่านผู้บัญชาการทุกเหล่าทัพ
ผู้มีเกียรติทุกท่าน
ผมรู้สึกยินดีเป็นอย่างยิ่งที่ได้มาเป็นประธานในงานรับรองเนื่องในวันกองทัพเรือ ที่ได้เวียนมาบรรจบอีกวาระหนึ่ง ในวันนี้ และเป็นโอกาสอันดีที่ข้าราชการกองทัพเรือทุกท่านจะได้ร่วมกันน้อมสำนึกในพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัวที่ทรงพระกรุณาวางรากฐานกองทัพเรือไทย รวมทั้งรำลึกถึงคุณงามความดีของบรรพบุรุษทหารเรือที่ได้เสียสละและทุ่มเทอุทิศตนในการพัฒนากองทัพเรือไทยให้มีรากฐานมั่นคงและมีความเจริญก้าวหน้ามาจวบจนทุกวันนี้
ปัจจุบันบทบาทของกองทัพเรือไม่ใช่เพียงแต่การปกป้องอธิปไตยและรักษาผลประโยชน์ของชาติทางทะเลเท่านั้น แต่ยังมีบทบาทสำคัญในการสนับสนุนการพัฒนาประเทศในหลายมิติ ที่นับวันจะทวีความสำคัญมากยิ่งขึ้น รวมถึงการบรรเทาภัยพิบัติและการช่วยเหลือประชาชนมาอย่างต่อเนื่อง
ทุกท่านคงทราบกันดีแล้วว่า ประเทศไทยประสบผลสำเร็จในการเป็นเจ้าภาพจัดการประชุม APEC 2022 โดยกองทัพเรือเป็นหนึ่งในหน่วยงานที่ให้การสนับสนุนในด้านต่าง ๆ โดยเฉพาะอย่างยิ่งการเตรียมการสถานที่สำหรับงานกาล่าดินเนอร์ ณ หอประชุมกองทัพเรือแห่งนี้ ที่ได้สร้างความประทับใจเป็นอย่างยิ่ง ในนามของรัฐบาล ผมขอขอบคุณเหล่าพี่น้องทหารเรือที่มุ่งมั่นปฏิบัติภารกิจต่าง ๆ เพื่อสนับสนุนการดำเนินงานของรัฐบาลเพื่อประโยชน์สุขของประชาชน และร่วมกันพัฒนาประเทศให้ก้าวไปข้างหน้าอย่างมั่นคง
ผมขอเป็นกำลังใจให้ข้าราชการกองทัพเรือปฏิบัติหน้าที่ต่อไปอย่างเข้มแข็ง ธำรงรักษาเกียรติภูมิของเหล่าทหารเรือ และร่วมกันขับเคลื่อนนำไปสู่การเป็น The Trusted Navy หรือกองทัพเรือที่ประชาชนเชื่อมั่น ศรัทธา และภาคภูมิใจ ตามนโยบายที่ท่านผู้บัญชาการทหารเรือได้กล่าวมอบไว้ รัฐบาลพร้อมที่จะให้การสนับสนุนกองทัพเรืออย่างเต็มที่ เพื่อให้การปฏิบัติภารกิจของประเทศชาติอันเป็นที่รักของเราสำเร็จลุล่วงไปได้ด้วยดี
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล ดวงพระวิญญาณของสมเด็จพระเจ้าตากสินมหาราช พระบาทสมเด็จพระจุลจอมเกล้าเจ้าอยู่หัว พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลให้ข้าราชการและเจ้าหน้าที่กองทัพเรือทุกท่านพร้อมทั้งครอบครัว ประสบแต่ความสุข ความเจริญ มีกำลังกาย กำลังใจ และกำลังสติปัญญาที่เข้มแข็ง เพื่อร่วมกันเป็นกำลังสำคัญในการปฏิบัติภารกิจด้านความมั่นคงและพัฒนาประเทศให้สำเร็จลุล่วงด้วยดีสืบไป
โอกาสนี้ ผมขอเชิญชวนท่านผู้มีเกียรติทุกท่านร่วมดื่มอวยพรให้แก่กองทัพเรือมีความเจริญรุ่งเรืองและดำรงอยู่คู่ชาติไทยตลอดไป ขอบคุณครับ
วันพุธที่ 23 พฤศจิกายน 2565
โฆษกรัฐบาลเผย นายกปลื้ม นักวิจัยไทยคว้ารางวัล Grand Prize และเหรียญรางวัลจากงาน Seoul International Invention Fair 2022 (SIIF 2022) ณ กรุงโซล สาธารณรัฐเกาหลี
โฆษกรัฐบาลเผย นายกปลื้ม นักวิจัยไทยคว้ารางวัล Grand Prize และเหรียญรางวัลจากงาน Seoul International Invention Fair 2022 (SIIF 2022) ณ กรุงโซล สาธารณรัฐเกาหลี
นายอนุชา บรูพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า ทีมนักประดิษฐ์ และนักวิจัยไทย สร้างชื่อเสียงให้ประเทศ คว้ารางวัล Grand Prize จากการประกวดสิ่งประดิษฐ์และนวัตกรรมระดับนานาชาติ ในงาน “Seoul International Invention Fair 2022” (SIIF 2022) ที่จัดขึ้นโดย Korea Invention Promotion Association (KIPA) เมื่อวันที่ 16-19 พฤศจิกายน 2565 ที่ผ่านมา
โฆษกประจำสำนักนายกรัฐมนตรีกล่าวว่า ผลงานของนักวิจัยไทยที่ได้รับรางวัล Grand Prize มี 2 ผลงาน ได้แก่ “ห้องความดันลบที่สามารถเคลื่อนย้ายได้เพื่อใช้เป็นห้อง ICU ในโรงพยาบาลหรือโรงพยาบาลสนาม” จากสถาบันเทคโนโลยีพระจอมเกล้าเจ้าคุณทหารลาดกระบัง โดยผู้ช่วยศาสตราจารย์ ดร. ณัฐพล ฤกษ์เกษมสันติ์ เป็นนวัตกรรมเพื่อรับมือกับการแพร่ระบาดในสถานการณ์โควิด19 และ 2. ผลงานเรื่อง “หลังพร้อม” จาก โรงเรียนสาธิตจุฬาลงกรณ์มหาวิทยาลัย ฝ่ายประถม โดย ด.ช.พิชชากร อรพิมพันธ์ ด.ญ.พัทธ์ธีรา อรพิมพันธ์ ด.ญ.พัทธวรรณ พิบูลธรรม และ อาจารย์ที่ปรึกษา อาจารย์จีระศักดิ์ จิตรโรจนรักษ์ เป็นสิ่งประดิษฐ์ที่ตอบโจทย์ผู้มีปัญหาการนั่งผิดท่า เพื่อช่วยแก้ปัญหาอาการ ปวดหลังและ ออฟฟิศซินโดรมใช้ร่วมกับแอพพลิเคชั่น Oh My Back!
นอกจากนี้ ยังมีสิ่งประดิษฐ์ของนักวิจัยไทย ที่ได้รับรางวัลอีก3 รายการ ในประเภท Special Prize on stage จากองค์กร International Federation of Inventors’ Associations (IFIA) ได้แก่ผลงานเรื่อง “อุปกรณ์ยึดตรึงกระดูกนิ้วมือจากภายนอกแบบขยับได้” โดย ศาสตราจารย์ ดร.แพทย์หญิง จิรายุ เอื้อวรากุล,นพ.เตมิพงศ์ พ่อค้า และดร.ทศพร เฟื่องรอด จาก ราชวิทยาลัยจุฬาภรณ์ และ Taiwan Invention Association (TIA) มอบรางวัลให้แก่ผลงานเรื่อง “หุ่นยนต์ช่วยฝึกเดินสำหรับฟื้นฟูผู้ป่วยอัมพฤกษ์ อัมพาต” โดย ว่าที่พันตรีวัชรพล ลักษณ์ลม้าย นายนิวัตร ศรีคำสุข และคณะ จากวิทยาลัยเทคนิคฉะเชิงเทรา รวมทั้ง Korea Fire Institute มอบรางวัลให้แก่ ผลงานเรื่อง “ระบบวิเคราะห์ไฟฟ้าตามเวลาจริง” โดย นายอาทร ศรีอัจฉริยะ และคณะ จาก การไฟฟ้าฝ่ายผลิตแห่งประเทศไทย
ทั้งนี้ นักประดิษฐ์ และ นักวิจัยไทย สามารถคว้าเหรียญรางวัลจาก SIIF 2022 ในหลายประเภท ได้แก่ เหรียญทอง 27 ผลงาน เหรียญเงิน 10 ผลงาน เหรียญทองแดง 25 ผลงาน พร้อมด้วย Special Prize อีกเป็นจำนวนมาก
“นายกรัฐมนตรีชื่นชมความสำเร็จของนักประดิษฐ์ และนักวิจัยไทย สามารถคว้ารางวัล มาได้หลากหลายประเภท จากงาน SIIF 2022 ซึ่งแสดงให้เห็นว่า นักประดิษฐ์ และนักวิจัยของไทย มีศักยภาพที่จะแข่งขันในเวทีระดับโลก ทั้งนี้ นายกรัฐมนตรีเชื่อมั่นในศักยภาพของคนไทยทุกคน และขอบคุณนักวิจัย และผู้มีส่วนเกี่ยวข้องที่ช่วยกันประดิษฐ์คิดค้น สิ่งประดิษฐ์ และนวัตกรรมใหม่ เพื่อยกระดับคุณภาพชีวิตคนไทย และสร้างชื่อเสียงให้กับประเทศ” นายอนุชาฯกล่าว
วันพุธที่ 23 พฤศจิกายน 2565
สำนักงานปลัดกระทรวงกลาโหมจัดกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เช้าวันนี้ (22 พ.ย. 65 เวลา 09.00 น.) พลอากาศเอก ธนศักดิ์ เมตะนันท์ รองปลัดกระทรวงกลาโหม พลเอก นุชิต ศรีบุญส่ง รองปลัดกระทรวงกลาโหม และ พลเอก สิทธิพร มุสิกะสิน รองปลัดกระทรวงกลาโหม เข้าร่วมกิจกรรมบริจาคโลหิตถวายเป็นพระราชกุศล
เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (5 ธ.ค. 65) ณ ห้องศรีสมาน 4 ชั้น 3 อาคารบริการ สำนักงานปลัดกระทรวงกลาโหม พื้นที่ศรีสมาน
โดยรองปลัดกระทรวงกลาโหมได้ร่วมบริจาคโลหิตพร้อมกับกำลังพลให้กับสภากาชาดไทย และสาขาบริจาคโลหิตแห่งชาติ สถาบันพยาธิวิทยา ศูนย์อำนวยการแพทย์พระมงกุฎเกล้า เพื่อนำโลหิตที่รับบริจาคไปช่วยเหลือทหาร ตำรวจ อาสาสมัคร และบุคคลพลเรือน ที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID - 19) ทำให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกำลังพลเข้าร่วมบริจาคโลหิต 170 นาย รวมแล้วได้โลหิต 63,600 ซี.ซี. เพื่อถวายเป็นพระราชกุศลและน้อมสำนึกในพระมหากรุณาธิคุณอันหาที่สุดมิได้
วันอังคารที่ 22 พฤศจิกายน 2565
ผู้ตรวจฯ วีระกิตติ์ เป็นประธานสัมมนาสรุปผล พร้อมมอบเกียรติบัตร SMEs เด่น เขตพื้นที่ 3 ภายใต้กองทุนพัฒนาเอสเอ็มอีตามแนวประชารัฐ
ผู้ตรวจฯ วีระกิตติ์ เป็นประธานสัมมนาสรุปผล พร้อมมอบเกียรติบัตร SMEs เด่น เขตพื้นที่ 3 ภายใต้กองทุนพัฒนาเอสเอ็มอีตามแนวประชารัฐ
วันที่ 21 พฤศจิกายน 2565 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม เป็นประธานการสัมมนาสรุปผลการดำเนินงานและมอบเกียรติบัตรให้สถานประกอบการ Success Case โครงการ "พลิกธุรกิจ SMEs ไทยสู่การผลิตสมัยใหม่ 4.0" เขตพื้นที่ 3 พื้นที่การดำเนินการภาคตะวันออกเฉียงเหนือ ภาคตะวันออกและจังหวัดสมุทรปราการ ซึ่งเป็นโครงการส่งเสริมและพัฒนาเอสเอ็มอี แบบเฉพาะกลุ่ม ภายใต้กองทุนพัฒนาเอสเอ็มอีตามแนวประชารัฐ ประจำปีงบประมาณ พ.ศ. 2565 โดยมี ผู้บริหาร เจ้าหน้าที่กระทรวงอุตสาหกรรม และผู้ประกอบการ SMEs เข้าร่วมโครงการ
โครงการดังกล่าวมีวัตถุประสงค์เพื่อเพิ่มผลิตภาพกระบวนการผลิตผู้ประกอบการ SMEs โดยใช้เทคโนโลยีดิจิทัล หุ่นยนต์ และระบบอัตโนมัติ ผ่านการกระตุ้นภาคอุตสาหกรรมให้เกิดความต้องการประยุกต์ใช้หุ่นยนต์และระบบอัตโนมัติ และปรับปรุงกระบวนการผลิต สนับสนุนภาคอุตสาหกรรมในการวิเคราะห์ ค้นหาความต้องการ และจัดทำ Feasibility Study สำหรับต่อยอดไปสู่แหล่งเงินทุนสนับสนุนการลงทุนในอนาคต โดยมีสถานประกอบการที่ผ่านการคัดเลือกเข้ารับการให้คำปรึกษาเชิงลึกทางด้านเทคนิคและการเงิน จำนวน 67 กิจการ รวมถึง มีการจัดฝึกอบรมเพื่อพัฒนานักบูรณาการหุ่นยนต์และระบบอัตโนมัติ (SI: System Integrator) นักวิเคราะห์ระบบอัตโนมัติ (SA: System Analyst) ที่สามารถนำองค์ความรู้ที่ได้ไปใช้ในการขึ้นทะเบียนกับศูนย์ความเป็นเลิศด้านหุ่นยนต์และระบบอัตโนมัติ (Center of Robotic Excellence : CoRE) และพัฒนาบุคลากรของสถานประกอบการให้มีทักษะที่จำเป็นในอุตสาหกรรม 4.0 พร้อมทั้ง มอบเกียรติบัตรแก่สถานประกอบการ Success Case ที่มีความมุ่งมั่นในการปรับเปลี่ยนการนำหุ่นยนต์และระบบอัตโนมัติมาใช้เพิ่มผลิตภาพกระบวนการผลิต จำนวน 5 กิจการ ประกอบด้วย บริษัท เถ้าแก่กี้ 79 จำกัด บริษัท ดีไลท์ 88 จำกัด บริษัท ฮารุมิ ฮานะ จำกัด ห้างหุ้นส่วนสามัญนิติบุคคลทรัพย์ภิญโญ และบริษัทพร้อมมิตรเคมี จำกัด รวมถึงมีการบรรยายให้ความรู้เกี่ยวกับเทคโนโลยีสำหรับยุคอุตสาหกรรม 4.0 (Industry 4.0 Technologies) ทั้งนี้ ผลการประเมินโครงการคาดว่าจะเกิดการลงทุนในการนำระบบอัตโนมัติและหุ่นยนต์มาใช้กว่า 130 ล้านบาท และสามารถเพิ่มมูลค่าทางเศรษฐกิจโดยรวมมากกว่า 200 ล้านบาท
วันพุธที่ 23 พฤศจิกายน 2565
ปลัด สธ. หนุนการพัฒนาคุณภาพบริการพยาบาล เพิ่มการเข้าถึงบริการ เพื่อคนไทยสุขภาพดี
ปลัดกระทรวงสาธารณสุข เปิดการประชุมเชิงปฏิบัติการด้านบริการพยาบาล เพื่อขับเคลื่อนนโยบายด้านการพยาบาลให้สอดคล้องกับแผนปฏิบัติการด้านการบริการพยาบาลระดับประเทศและนโยบายกระทรวงสาธารณสุข สร้างความเข้มแข็งเครือข่ายบริการพยาบาล
ปลัดกระทรวงสาธารณสุข เปิดการประชุมเชิงปฏิบัติการด้านบริการพยาบาล เพื่อขับเคลื่อนนโยบายด้านการพยาบาลให้สอดคล้องกับแผนปฏิบัติการด้านการบริการพยาบาลระดับประเทศและนโยบายกระทรวงสาธารณสุข สร้างความเข้มแข็งเครือข่ายบริการพยาบาล เพิ่มคุณภาพ เพิ่มการเข้าถึงบริการพยาบาล เพื่อเป้าหมายประชาชนแข็งแรง เศรษฐกิจไทยเข้มแข็ง ประเทศไทยแข็งแรง
วันนี้ (23 พฤศจิกายน 2565) ที่ โรงแรมมารวย การ์เด้น กรุงเทพมหานคร นพ.โอภาส การย์กวินพงศ์ ปลัดกระทรวงสาธารณสุข เป็นประธานเปิดการประชุมเชิงปฏิบัติการด้านบริการพยาบาลระดับประเทศ สู่คนไทยสุขภาพวะดี (Nursing and Midwifery Action Plan for Thai Health and Wellness) โดยมีคณะกรรมการพัฒนาคุณภาพบริการพยาบาลเขตสุขภาพ 12 เขตสุขภาพ เขตกรุงเทพมหานคร และผู้รับผิดชอบงานพัฒนาคุณภาพบริการพยาบาล ร่วมประชุมในรูปแบบออนไซต์และออนไลน์ประมาณ 800 คน
นพ.โอภาส กล่าวว่า พยาบาลเป็นวิชาชีพหนึ่งที่มีความสำคัญในการขับเคลื่อนการดำเนินงานตามแผนบริการสุขภาพของกระทรวงสาธารณสุข ให้ประชาชนได้รับบริการพยาบาลที่มีคุณภาพ มีมาตรฐาน ปลอดภัยและมีคุณภาพชีวิตที่ดี ซึ่งการสร้างความเข้มแข็งของเครือข่ายบริการพยาบาลจะทำให้เกิดการช่วยเหลือร่วมมือซึ่งกันและกัน ตั้งแต่ระบบบริการปฐมภูมิ ทุติยภูมิ และตติยภูมิ ส่งผลให้การบริการพยาบาลมีคุณภาพอย่างยั่งยืน และสอดคล้องตามแนวทาง Health for Wealth ที่มุ่งใช้ความมีสุขภาพดีสร้างความมั่งคั่งทางเศรษฐกิจ เพื่อเป้าหมาย “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” ทั้งนี้ ในส่วนของบุคลากรทางการพยาบาลต้องมีการบริหารจัดการอัตรากําลังให้เหมาะสมกับภาระงาน จึงจะทำให้เกิดคุณภาพการให้บริการที่มีประสิทธิภาพ ซึ่งกระทรวงสาธารณสุขกำลังมีการพิจารณาภาพรวมทั้งระบบ ทั้งเรื่องชั่วโมงการทำงาน และค่าตอบแทนต่างๆ สวัสดิการบุคลากร โดยเฉพาะความเป็นอยู่ของเจ้าหน้าที่ เพื่อเป็นขวัญกำลังใจให้กับผู้ปฏิบัติงาน
ด้านนางอัมราภัสร์ อรรถชัยวัจน์ ผู้อำนวยการกองการพยาบาล กล่าวว่า กองการพยาบาลในฐานะหน่วยงานหลักในการพัฒนาคุณภาพบริการพยาบาล ได้พัฒนาเครือข่ายผู้บริหารการพยาบาลเพื่อเป็นกลไกในการขับเคลื่อนยุทธศาสตร์ด้านการบริการพยาบาลที่สอดคล้องกับแผนปฏิบัติการด้านการบริการพยาบาลระดับประเทศ (ฉบับที่ 6) พ.ศ.2565-2569 และนโยบายกระทรวงสาธารณสุข โดยจัดทำแผนปฏิบัติการฯ ทั้งระดับเขตสุขภาพและสถานบริการ เพื่อพัฒนาระบบบริหารจัดการสุขภาพ การบริหารจัดการคุณภาพ ระบบสารสนเทศ และการบริหารความเสี่ยงทางการพยาบาล เพิ่มการเข้าถึงบริการพยาบาล ลดความเหลื่อมล้ำ ทำให้ระบบสาธารณสุขเข้มแข็งและสร้างความมั่นคงทางสุขภาพ
*************************************** 23 พฤศจิกายน 2565
วันพุธที่ 23 พฤศจิกายน 2565
“ชัยวุฒิ” เปิด PHOTO FAIR 2022 รับกระแส Content Creator
“ชัยวุฒิ” เปิด PHOTO FAIR 2022 รับกระแส Content Creator
วันนี้(23พฤศจิกายน2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดงาน“PHOTO FAIR 2022”ณศูนย์นิทรรศการและการประชุมไบเทคบางนาโดยมีคุณวิเชียรตั้งธรรมสถิตย์นายกสมาคมธุรกิจการถ่ายภาพคณะกรรมการบริหารสมาคมฯให้การต้อนรับ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวว่าสำหรับงานPHOTO FAIR 2022ครั้งที่31จัดโดยสมาคมธุรกิจการถ่ายภาพภายใต้แนวคิด“Create Your Contents”ที่พร้อมตอบรับเทรนด์Content Creatorสร้างสรรค์ผลงานด้วยตัวคุณเองซึ่งเป็นเทคโนโลยีการถ่ายภาพและถ่ายวีดีโอในปัจจุบันภายในงานมีสินค้าและนวัตกรรมใหม่ๆที่เอื้อต่อการทำคอนเทนต์มาให้เลือกซื้อมากมายเหมาะกับผู้ใช้หลากหลายทั้งนักท่องเที่ยวนักเรียนนักศึกษาแม่ค้าออนไลน์ร้านค้ากลุ่มธุรกิจถ่ายภาพทั้งขนาดเล็กและใหญ่โดยกล้องและอุปกรณ์ถูกพัฒนาให้มีความคมชัดและความละเอียดสูงขึ้นคุณภาพเสียงดีขึ้นรวมทั้งยังมีบูธแบรนด์กล้องจากทุกค่ายแบรนด์ดังสินค้าเทคโนโลยีกล้องถ่ายภาพและอุปกรณ์การถ่ายภาพอุปกรณ์ไลฟ์สดการทำคอนเทนต์VlogและYouTubeไปจนถึงการทำProductionเพื่อตอบโจทย์งานในทุกๆด้านมานำเสนอและให้สัมผัสเห็นถึงความก้าวหน้าของเทคโนโลยีด้านกล้องและการถ่ายภาพที่เปลี่ยนแปลงตลอดเวลาให้คนไทยได้นำมาใช้สอดรับกับนโยบายรัฐบาลในการส่งเสริมและสนับสนุนให้นำเทคโนโลยีดิจิทัลมาใช้ในทุกๆด้านและยังมีกิจกรรมสัมมนาหลากหลายความรู้ที่ทุกคนสามารถทำคอนเทนต์ของตัวเองได้เพื่อเป็นการประกอบอาชีพแนวใหม่ตอบสนองการทำงานการประชุมการสอนและการขายสินค้าในปัจจุบันเสริมสร้างรายได้ให้กับตนเองและครอบครัว
นอกจากนี้ยังมีกิจกรรมประกวดการถ่ายภาพและคลิปวีดีโอสั้นแบบเรียลมูลค่า200,000บาทกิจกรรมคอสเพลย์ในชื่อCos Arena 2022กิจกรรมแจกส่วนลดและลุ้นรับของรางวัลกล้องและอุปกรณ์ถ่ายภาพรางวัลมูลค่ากว่า400,000บาท
ห้ามพลาดสำหรับผู้รักการถ่ายภาพพบกันได้ที่งานPHOTO FAIR 2022จัดขึ้นระหว่างวันที่23 - 27พฤศจิกายน2565ณศูนย์นิทรรศการและการประชุมไบเทคบางนา
___________________
วันพุธที่ 23 พฤศจิกายน 2565
​Thailand to attend 22nd IORA Council of Ministers Meeting in Bangladesh
​Thailand to attend 22nd IORA Council of Ministers Meeting in Bangladesh
November 23, 2022, Deputy Government Spokesperson Ratchada Thanadirek disclosed that the cabinet, in its meeting on November 22, made approval to the draft outcome document of the 22nd Indian Ocean Rim Association (IORA) Council of Ministers (COM) Meeting, to be held on November 24, 2022 in Dhaka, Bangladesh. The document to be adopted at the 22nd IORA COM is the Dhaka Communique, of which the gist is as follows:
1. Acknowledged accomplishments made by various mechanisms under IORA that aim to promote post COVID-19 economic recovery and climate actions, i.e., 1) Indonesia’s drafting of Strategic Framework for Marine Debris Action in the Indian Ocean, and France’s development of the guideline to prevent importation of illegal fishing products into supply chains of IORA member countries; 2) signing of MOUs between IORA and other organizations to deepen cooperation in the areas of mutual interest. Partner organizations include Coalition for Disaster Resilient Infrastructure (CDRI), International Seabed Authority (ISA), and the Indian Ocean Commission (IOC); and 3) Extension of the MOU between IORA and Non-Aligned Movement (NAM) S&T Center for another 3 years.
2. Acknowledged IORA Gender Pledge on International Women's Day 2022 which is aimed to promote gender equality, on par with the international standard, through making the best efforts to achieve and maintain an average of 40:40:20 women to men attendance ratio across all IORA meetings, activities and events by 2030
3. Accepted Saudi Arabia as IORA’s 11th dialogue partner
The Indian Ocean Rim Association (IORA), established in 1995, is an international organization consisting of 23 states bordering the Indian Ocean, namely, Australia, Bangladesh, Comoros, France, India, Indonesia, Iran, Kenya, Madagascar, Malaysia, Maldives, Mauritius, Mozambique, Oman, Seychelles, Singapore, Somalia, South Africa, Sri Lanka, Tanzania, Thailand, United Arab Emirates, and Yemen, with 10 dialogue partners: China, Egypt, Germany, Italy, Japan, South Korea, Russia, Turkey, United Kingdom, and United States. IORA’s priority areas are: 1) Maritime Safety and Security; 2) Trade & Investment Facilitation; 3) Fisheries Management; 4) Disaster Risk Management; 5) Tourism and Cultural Exchanges; and 6) Academic, Science & Technology.
According to the Deputy Government Spokesperson, the Dhaka Communique is relevant with Thailand’s policy to promote post-COVID-19 economic recovery and interaction with IORA member countries and dialogue partners, which will contribute to the country’s endeavor for sustainable development in the areas of marine economic development, marine connectivity, sustainable fisheries, and women’s economic empowerment.
วันพุธที่ 23 พฤศจิกายน 2565
คกก.ควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันประเทศไทยเข้าร่วมเป็นภาคีพิธีสาร ว่าด้วยการขจัดการค้าผลิตภัณฑ์ยาสูบผิดกฎหมาย
คณะกรรมการควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย เพื่อจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน
คณะกรรมการควบคุมผลิตภัณฑ์ยาสูบแห่งชาติ มีมติเสนอรัฐบาลผลักดันให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย เพื่อจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน รับมือปัญหาบุหรี่เถื่อนที่ลักลอบนำเข้ามาขายในประเทศไทย ลดค่าใช้จ่ายรัฐในการรักษาพยาบาล และทำให้ประชาชนไทยมีสุขภาพดีขึ้น
วันนี้ (23 พฤศจิกายน 2565) ที่กระทรวงสาธารณสุข จ.นนทบุรี นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข เป็นประธานการประชุมคณะกรรมการควบคุมผลิตภัณฑ์ยาสูบแห่งชาติ (คผยช.)ครั้งที่3/2565 โดยมี นายแพทย์ธเรศ กรัษนัยรวิวงค์ อธิบดีกรมควบคุมโรค ศาสตราจารย์เกียรติคุณ นายแพทย์ประกิตวาทีสาธกกิจ กรรมการผู้ทรงคุณวุฒิด้านการแพทย์ และผู้แทนจากหน่วยงานที่เกี่ยวข้อง อาทิ กระทรวงการคลัง กระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงพาณิชย์ กระทรวงศึกษาธิการ สำนักงานตำรวจแห่งชาติ สสส. และกรรมการผู้ทรงคุณวุฒิ เป็นต้น เข้าร่วมประชุม
นายแพทย์โสภณ กล่าวว่า ปัญหาการค้าผลิตภัณฑ์ยาสูบผิดกฎหมาย บุหรี่หนีภาษี หรือบุหรี่เถื่อน ปัจจุบัน ทวีความรุนแรงมากยิ่งขึ้น พบการลักลอบนำบุหรี่เถื่อนจากประเทศเพื่อนบ้านเข้าประเทศไทยผ่านพรมแดนต่างๆ ซึ่งผลิตภัณฑ์ยาสูบหรือบุหรี่เถื่อนที่นำเข้ามีราคาถูกเมื่อเทียบกับบุหรี่ที่เสียภาษีและปฏิบัติตามกฎระเบียบของภาครัฐ เป็นการเพิ่มโอกาสการเข้าถึงผลิตภัณฑ์ยาสูบ ทำให้ประชาชนโดยเฉพาะเด็กและเยาวชนติดบุหรี่เพิ่มขึ้น นอกจากนี้ ยังส่งผลกระทบด้านเศรษฐกิจและสังคม ทำให้รายได้จากภาษีที่รัฐเก็บจากสินค้าบุหรี่น้อยลง ขณะที่คนไทยสูบบุหรี่เพิ่มสูงขึ้น ทั้งนี้ ที่ประชุมจึงมีมติเห็นชอบให้เสนอรัฐบาลพิจารณาให้ประเทศไทยเข้าร่วมเป็นภาคีพิธีสารว่าด้วยการขจัดการค้าผลิตภัณฑ์ยาสูบผิดกฎหมาย
นายแพทย์โสภณ กล่าวต่อว่า การเข้าร่วมเป็นภาคีพิธีสารว่าด้วยการค้าผลิตภัณฑ์ยาสูบผิดกฎหมายภายใต้กรอบอนุสัญญาว่าด้วยการควบคุมยาสูบขององค์การอนามัยโลก เป็นการจัดการปัญหาการค้าผลิตภัณฑ์ยาสูบผิดกฎหมายที่ตรงจุดและครอบคลุมรอบด้าน ซึ่งจะเกิดประโยชน์แก่ประเทศไทยหลายมิติ โดยเฉพาะปัญหาบุหรี่ผิดกฎหมายจะลดลง รัฐบาลจัดเก็บภาษีจากสินค้าเสพติดและทำลายสุขภาพได้มากขึ้น การบริโภคผลิตภัณฑ์ยาสูบของคนไทยลดลง ลดค่าใช้จ่ายของรัฐในการรักษาพยาบาลผู้ป่วยจากบุหรี่ และทำให้ประชาชนไทยมีสุขภาพที่ดีขึ้น
ด้านนายแพทย์ธเรศ กล่าวว่า ขณะนี้กรมควบคุมโรคได้เตรียมความพร้อมในด้านต่างๆ ทั้งเชิงเทคนิค วิชาการ และข้อกฎหมายเรียบร้อยแล้ว โดยทำงานอย่างใกล้ชิดกับคณะผู้เชี่ยวชาญระดับนานาชาติ และหน่วยงานที่เกี่ยวข้อง อาทิ สำนักงานอัยการสูงสุด กระทรวงการต่างประเทศ กระทรวงการคลัง และกรมสอบสวนคดีพิเศษซึ่งเป็นหน่วยปฏิบัติหลัก เพื่อให้เป็นไปตามพิธีสารฉบับนี้ ซึ่งหากรัฐบาลให้ความเห็นชอบการเข้าเป็นภาคีภายใต้พิธีสารว่าด้วยการขจัดการค้าผลิตภัณฑ์ยาสูบผิดกฎหมาย จะสามารถดำเนินการในส่วนที่เกี่ยวข้องได้ทันที
*************************************** 23 พฤศจิกายน 2565
วันพุธที่ 23 พฤศจิกายน 2565
กห. หลายประเทศกังวล การขยายอิทธิพลนำสู่ความขัดแย้งของภูมิภาค เห็นพ้องใช้กลไก ADMM-Plus เจรจาและมีฉันทามติร่วมกัน
กห. หลายประเทศกังวล การขยายอิทธิพลนำสู่ความขัดแย้งของภูมิภาค เห็นพ้องใช้กลไก ADMM-Plus เจรจาและมีฉันทามติร่วมกัน
โฆษกกระทรวงกลาโหม เปิดเผยว่า 23 พ.ย. 2565 เวลา 08.00 น. พลเอก ประวิตร วงษ์สุวรรณ รองนายกรัฐมนตรี ได้ร่วมคณะ รมว.กห.อาเซียน เข้าเยี่ยมคำนับและรับฟังปาฐกถาพิเศษ จากสมเด็จอัครมหาเสนาบดี เดโช ฮุน เซน นายกรัฐมนตรีกัมพูชา ณ รร. Sokha เสียมราฐ
ต่อจากนั้น ได้เข้าร่วมประชุม รมว.กห.อาเซียน ( ADMM ) กับ รมว.กห.ประเทศคู่เจรจา 8 ประเทศครั้งที่ 9 ( ADMM - Plus ) โดยทุกประเทศได้แลกเปลี่ยนมุมมองด้านความมั่นคงของภูมิภาคและระหว่างประเทศร่วมกัน สรุปภาพรวม มีความกังวลร่วมกันต่อสถานการณ์ในเมียนมา ยูเครน และสถานการณ์ในคาบสมุทรเกาหลีและทะเลจีนใต้ รวมทั้งปัญหาการเปลี่ยนแปลงของสภาพภูมิอากาศ โดยเห็นถึงความจำเป็นต้องทำงานร่วมกันอย่างใกล้ชิด ยึดความเป็นแกนกลางของอาเซียน เคารพอำนาจอธิปไตย กฎบัตรอาเซียนและกฎหมายระหว่างประเทศ และเห็นพ้องร่วมกันใช้กลไก ADMM และ ADMM-Plus แก้ปัญหาความขัดแย้งกันด้วยการเจรจา การยับยั้งชั่งใจ และการมีฉันทามติร่วมกัน ไม่ใช้กำลังต่อกัน เพื่อให้ภูมิภาคมีเสถียรภาพและสันติภาพร่วมกัน หลังจากนั้น ได้พิจารณาให้การรับรองปฏิญญาร่วมของการประชุม 9th ADMM - Plus และร่วมกระทำพิธีส่งมอบการเป็นประธาน ADMM จาก กห.กัมพูชา ให้กับ กห.อินโดนีเซีย ในปีต่อไป
หลังจากนั้น พล.อ.ประวิตร’ ได้พบหารือความร่วมมือกับ นาย ลอยด์ ออสติน รมว.กห.สหรัฐฯอย่างไม่เป็นทางการ
โฆษก กห.กล่าวสรุปภาพรวมถึง การประชุม ADMM และการประชุม ADMM-Plus 9th ถือเป็นเวทีที่ รมว.กห.อาเซียน และ รมว.กห.ประเทศคู่เจรจาทั้ง 8 ประเทศ ได้มีโอกาสพบหารือ แลกเปลี่ยนมุมมองด้านความมั่นคงและการแสวงความร่วมมือด้านความมั่นคงใหม่ๆให้ครอบคลุมทุกมิติ ซึ่งเป็นประโยชน์ต่อการเสริมสร้างความไว้เนื้อเชื่อใจกัน เพื่อร่วมกันรับมือกับภัยคุกคามด้านความมั่นคงของภูมิภาค รวมทั้งลดความเข้าใจผิดและความตึงเครียดทางทหารที่อาจนำไปสู่การใช้ความรุนแรงต่อกัน ทั้งนี้ทุกประเทศต่างให้ความสำคัญกับความเป็นแกนกลางของอาเซียน ( ASEAN Centrality ) การเจรจาและหาฉันทามติร่วมกันเพื่อตอบสนองต่อปัญหา โดยไม่ใช้ความรุนแรงต่อกัน เพื่อสันติภาพและเสถียรภาพที่ยั่งยืนของภูมิภาค
วันพุธที่ 23 พฤศจิกายน 2565
“ดีอีเอส” เปิด “ดิจิเทค อาเซียน ไทยแลนด์ และไทยแลนด์ ไลฟ์ลอง เลิร์นนิ่ง แอนด์ เอดยุเคชั่น เอ็กซ์โป”
“ดีอีเอส” เปิด “ดิจิเทค อาเซียน ไทยแลนด์ และไทยแลนด์ ไลฟ์ลอง เลิร์นนิ่ง แอนด์ เอดยุเคชั่น เอ็กซ์โป”
วันนี้(23พฤศจิกายน65)ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นประธานเปิด2งานแสดงสินค้ายิ่งใหญ่แห่งปี“ดิจิเทคอาเซียนไทยแลนด์2022และไทยแลนด์ไลฟ์ลองเลิร์นนิ่งแอนด์เอดยุเคชั่นเอ็กซ์โป”เพื่อสนับสนุนความก้าวหน้าด้านดิจิทัลจัดโดยกระทรวงดิจิทัลเพื่อเศรษฐกิจและสังคมกระทรวงการอุดมศึกษาวิทยาศาสตร์วิจัยและนวัตกรรมและบริษัทอิมแพ็คเอ็กซิบิชั่นแมเนจเม้นท์จำกัดจัดขึ้นระหว่างวันที่23-25พฤศจิกายน2565ณอาคาร7-8อิมแพ็คเมืองทองธานีคาดมีผู้เข้าร่วมงานครั้งนี้กว่า20,000ราย
**************
วันพุธที่ 23 พฤศจิกายน 2565
บีโอไอผนึกอีอีซี – การนิคมฯ บุกญี่ปุ่น  จัดสัมมนายุทธศาสตร์ใหม่ เร่งดึงการลงทุนมาไทย
บีไอไอเตรียมจัดทัพชักจูงการลงทุนญี่ปุ่น ร่วมกับสำนักงานอีอีซี และ กนอ. โดยจะเดินสายพบปะองค์กรพันธมิตรและสมาพันธ์ธุรกิจญี่ปุ่น เพื่อร่วมกันผลักดันการลงทุนในอุตสาหกรรมเป้าหมาย พร้อมจัดสัมมนาใหญ่
บีโอไอผนึกอีอีซี – การนิคมฯ บุกญี่ปุ่น
จัดสัมมนายุทธศาสตร์ใหม่ เร่งดึงการลงทุนมาไทย
บีไอไอเตรียมจัดทัพชักจูงการลงทุนญี่ปุ่น ร่วมกับสำนักงานอีอีซี และ กนอ. โดยจะเดินสายพบปะองค์กรพันธมิตรและสมาพันธ์ธุรกิจญี่ปุ่น เพื่อร่วมกันผลักดันการลงทุนในอุตสาหกรรมเป้าหมาย พร้อมจัดสัมมนาใหญ่ “Thailand Investment Promotion Policy: NEW Economy, NEW Opportunities” นำเสนอยุทธศาสตร์การส่งเสริมการลงทุนเพื่อสร้างเศรษฐกิจใหม่ และเป็นเวทีแลกเปลี่ยนข้อมูล หวังดึงให้ญี่ปุ่นขยายการลงทุนในไทยมากขึ้น
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่า ระหว่างวันที่ 28 – 30 พฤศจิกายน 2565 สำนักงานคณะกรรมการส่งเสริมการลงทุน (บีโอไอ) ร่วมกับสำนักงานคณะกรรมการนโยบายเขตพัฒนาพิเศษภาคตะวันออก (อีอีซี) และการนิคมอุตสาหกรรมแห่งประเทศไทย (กนอ.) จัดกิจกรรมชักจูงการลงทุน ณ ประเทศญี่ปุ่น โดยจะเข้าร่วมหารือกับองค์กรสำคัญของรัฐและเอกชนหลายแห่ง เช่น กระทรวงเศรษฐกิจ การค้า และอุตสาหกรรม (METI) องค์การส่งเสริมการค้าต่างประเทศและการลงทุนของญี่ปุ่น (JETRO) หน่วยงานส่งเสริมวิสาหกิจขนาดกลางและขนาดย่อมและนวัตกรรม (SMRJ) สมาพันธ์ธุรกิจญี่ปุ่น (KEIDANREN) สมาพันธ์ธุรกิจคันไซ (KANKEIREN) หอการค้าและอุตสาหกรรมโอซาก้า (OCCI) และธนาคารพาณิชย์ชั้นนำของญี่ปุ่น เพื่อหารือความร่วมมือในการผลักดันการลงทุนในอุตสาหกรรมเป้าหมาย
พร้อมกันนี้เตรียมจัดสัมมนาใหญ่ 2 ครั้ง ณ กรุงโตเกียว และกรุงโอซาก้า ในหัวข้อ “Thailand Investment Promotion Policy: NEW Economy, NEW Opportunities” โดยจะนำเสนอมาตรการส่งเสริมการลงทุนชุดใหม่ ความคืบหน้าล่าสุดของโครงการอีอีซี และความพร้อมของนิคมอุตสาหกรรมต่าง ๆในการรองรับการลงทุนจากญี่ปุ่น
“การเดินทางครั้งนี้จะเป็นการผนึกกำลังหน่วยงานสำคัญที่มีบทบาทในการสนับสนุนการลงทุนของประเทศ ไม่ว่าจะเป็นบีโอไอ อีอีซี และ กนอ. โดยเลือกญี่ปุ่นเป็นประเทศแรก เนื่องจากเป็นผู้ลงทุนรายสำคัญที่เข้ามาลงทุนในประเทศไทยสูงเป็นอันดับหนึ่ง โดยมีวัตถุประสงค์เพื่อดึงการลงทุนในอุตสาหกรรมเป้าหมาย เช่น ยานยนต์ไฟฟ้า อิเล็กทรอนิกส์ อุตสาหกรรมเทคโนโลยีชีวภาพ และการลงทุนด้านเทคโนโลยีพลังงานสะอาด ซึ่งญี่ปุ่นมีความเชี่ยวชาญ รวมทั้งการส่งเสริมให้บริษัทญี่ปุ่นมาตั้งฐานด้านการวิจัยและพัฒนา และสำนักงานภูมิภาคในประเทศไทย นอกจากนี้ จะถือโอกาสแนะนำมาตรการส่งเสริมการลงทุนชุดใหม่ของบีโอไอ ภายใต้ยุทธศาสตร์การส่งเสริมการลงทุน 5 ปี (พ.ศ. 2566 – 2570) รวมถึงการแสดงศักยภาพของพื้นที่อีอีซีและนิคมอุตสาหกรรมต่าง ๆ ที่พร้อมรองรับการลงทุนจากญี่ปุ่นด้วย” นายนฤตม์กล่าว
ทั้งนี้ จากสถิติของบีโอไอในช่วง 5 ปีที่ผ่านมา (พ.ศ. 2560 – กันยายน 2565) ญี่ปุ่นมีโครงการที่ยื่นขอรับการส่งเสริมการลงทุนมากที่สุด จำนวน 1,371 โครงการ มูลค่าเงินลงทุน 474,790 ล้านบาท ส่วนใหญ่อยู่ในกลุ่มอุตสาหกรรมยานยนต์และชิ้นส่วน เครื่องใช้ไฟฟ้าและอิเล็กทรอนิกส์ และผลิตภัณฑ์เคมี โดยประเทศไทยถือเป็นแกนหลักในห่วงโซ่อุปทานของบริษัทญี่ปุ่นในภูมิภาคตลอดหลายทศวรรษที่ผ่านมา
วันพุธที่ 23 พฤศจิกายน 2565
"ทิพานัน" โชว์ผลลัพธ์เอเปค สร้างโอกาสทองสตาร์ตอัพ-เอสเอ็มอีไทย ตั้งกองทุนปล่อยกู้ดอกเบี้ยต่ำ ต่อยอดโตระดับโลก สวน “ทักษิณ” โหนกลุ่มผู้ชุมนุมด้อยค่าเอเปคอย่างหน้าไม่อาย
"ทิพานัน" โชว์ผลลัพธ์เอเปค สร้างโอกาสทองสตาร์ตอัพ-เอสเอ็มอีไทย ตั้งกองทุนปล่อยกู้ดอกเบี้ยต่ำ ต่อยอดโตระดับโลก สวน “ทักษิณ” โหนกลุ่มผู้ชุมนุมด้อยค่าเอเปคอย่างหน้าไม่อาย
วันที่ 23 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ภารกิจในการเป็นเจ้าภาพจัดการประชุมเอเปคของไทยผ่านพ้นไปด้วยดี โดยมีผลลัพธ์ที่เป็นรูปธรรมตามธีมหลักของการประชุมคือ “Open. Connect. Balance”โดยจะเป็นตัวเร่งให้เกิดการผลักดันเขตการค้าเสรี ที่ลดการกีดกันทางการค้า เพิ่มโอกาสในการจำหน่ายสินค้าของไทยให้เพิ่มมากขึ้น และฟื้นฟูการเดินทางข้ามแดนระหว่างกันอย่างปลอดภัยและไร้รอยต่อ เพื่อสร้างความพร้อมรับมือวิกฤตใหม่ในอนาคต และการสร้างสมดุลกับสิ่งแวดล้อมด้วยการผลักดันการพัฒนาเศรษฐกิจBCG เพื่อการพัฒนาที่ยั่งยืน ที่จะสร้างแรงจูงใจให้คนรุ่นใหม่ดำเนินธุรกิจโดยคำนึงถึงสิ่งแวดล้อมมากยิ่งขึ้น โดยเฉพาะประเทศไทยในปัจจุบันที่มีธุรกิจสตาร์ตอัพ และธุรกิจขนาดกลางและขนาดย่อม หรือเอสเอ็มอีเติบโตเป็นจำนวนมาก
น.ส.ทิพานัน กล่าวว่า ในการประชุมเอเปค สภาที่ปรึกษาธุรกิจเอเปค (ABAC) ซึ่งไทยเป็นเจ้าภาพ ได้เสนอตั้งกองทุน เพื่อให้หลายหน่วยงานในเอเปคนำไปปล่อยกู้ดอกเบี้ยผ่อนปรนให้กับผู้ประกอบการสตาร์ตอัพ เอสเอ็มอีให้มีทุนดอกเบี้ยต่ำ นับว่าเป็นสิ่งสำคัญในการฟื้นเศรษฐกิจ สอดรับกับเป้าหมายกรุงเทพฯด้วยการพัฒนาเศรษฐกิจ BCG อีกทั้งการเจรจาการค้าและการลงทุนกับหลายประเทศในกลุ่มเอเปค ก็เป็นการต่อยอดการสนับสนุนให้สตาร์ตอัพ และเอสเอ็มอีไทยเติบโตในระดับโลก
ส่วนกรณีที่นายทักษิณ ชินวัตร อดีตนายกรัฐมนตรี ออกมาวิจารณ์การจัดการประชุมเอเปค โดยไม่มั่นใจผลประชุมจะสามารถดึงการลงทุนแสนล้านจริงหรือไม่ โดยกล่าวหาว่าเพราะบรรยากาศการใช้ความรุนแรงกับกลุ่มผู้ชุมนุมนั้น น.ส.ทิพานัน กล่าวว่า ก่อนอื่นต้องขอขอบคุณนายทักษิณที่ชื่นชมการจัดการประชุมของรัฐบาลว่าอยู่ในระดับใช้ได้ นั่นหมายความว่า นายทักษิณพอใจ และรัฐบาลสอบผ่าน ส่วนมาตรการรักษาความปลอดภัยการประชุมเอเปคอาจมีผลต่อกลุ่มผู้ชุมนุมหรือผู้ที่จะทำให้การประชุมไม่ราบรื่น แต่ไม่กระทบต่อการลงทุนที่เจรจาในเอเปค ดังนั้นนายทักษิณ ไม่ควรด้อยค่าประชุมเอเปค และนำม๊อบมาโหนกระแสทั้งที่ตนเองไม่ได้อินกับการชุมนุมแต่กลับนำมาเป็นเครื่องมือทางการเมืองของตนเองอย่างหน้าไม่อาย
"อยากขอให้ทุกคนช่วยกันทำกิจกรรมที่สร้างสรรค์ เสนอแนวคิดอย่างตรงไปตรงมาแบบสร้างสรรค์ ไม่ยั่วยุให้เกิดความรุนแรงในอนาคต ไม่สร้างข่าวทำลายชาติบ้านเมือง เพราะประเทศไทยเรากำลังฟื้นฟูเศรษฐกิจและกำลังไปได้ดี ทุกมิติกำลังจะดีขึ้นและเป็นอนาคตของเราทุกคน" น.ส.ทิพานัน กล่าว
วันพุธที่ 23 พฤศจิกายน 2565
รัฐบาลลดข้อจำกัด-ขยายเวลา สินเชื่อ Re-Open ธุรกิจโรงแรม
วันพุธที่ 23 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยผู้ประกอบการ SMEs ในธุรกิจโรงแรมที่ยังคงได้รับผลกระทบจากสถานการณ์โควิด-19
จึงเห็นชอบปรับปรุงหลักเกณฑ์โครงการสินเชื่อดอกเบี้ยต่ำ Re-Open ธุรกิจโรงแรมและสาขาธุรกิจที่เกี่ยวเนื่อง
โดยลดข้อจำกัด ให้ผู้ที่อยู่ระหว่างยื่นขอใบอนุญาตประกอบกิจการโรงแรม ผู้ประกอบการที่มีกำไรอย่างน้อย 1
ใน 5 ปีย้อนหลังล่าสุดและปัจจุบันยังดำเนินกิจการอยู่ ผู้ประกอบการที่มีประวัติชำระหนี้ดี
หรือมีหนี้ค้างชำระและมีการปรับปรุงโครงสร้างหนี้แล้วสามารถชำระหนี้ได้ สามารถยื่นขอสินเชื่อได้
เพื่อปรับปรุงซ่อมแซมสถานประกอบการ กิจการ ลงทุนในอุปกรณ์ต่าง ๆ
ตลอดจนเป็นเงินทุนหมุนเวียนในธุรกิจ พร้อมขยายระยะเวลารับคำขอสินเชื่อถึงวันที่ 30 มิ.ย.2566
ผู้สนใจสอบถามเพิ่มเติมได้ที่ธนาคารออมสินทุกสาขาทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 23 พฤศจิกายน 2565
ธนาคารออมสินขานรับมติ ครม. ปรับเกณฑ์ Soft Loan Re-Open
ออมสิน ขานรับมติ ครม. ปรับเกณฑ์ Soft Loan Re-Open ดันกลไกกระตุ้นท่องเที่ยว ขยายให้กู้หมุนเวียนกิจการโรงแรม ธุรกิจเกี่ยวเนื่อง ร้านอาหารทั่วไป เพิ่มเวลาผ่อนชำระเป็น 10 ปี เปิดให้ยื่นกู้แล้ว ที่ www.gsb.or.th และออมสินทุกสาขาทั่วประเทศ
ออมสิน ขานรับมติ ครม. ปรับเกณฑ์ Soft Loan Re-Open ดันกลไกกระตุ้นท่องเที่ยว ขยายให้กู้หมุนเวียนกิจการโรงแรม ธุรกิจเกี่ยวเนื่อง ร้านอาหารทั่วไป เพิ่มเวลาผ่อนชำระเป็น 10 ปี เปิดให้ยื่นกู้แล้ว ที่ www.gsb.or.th และออมสินทุกสาขาทั่วประเทศ
นายวิทัย รัตนากร ผู้อำนวยการธนาคารออมสิน เปิดเผยว่า ตามที่นายกรัฐมนตรี พลเอกประยุทธ์ จันทร์โอชา ได้มอบนโยบายให้ทุกภาคส่วนเร่งกระตุ้นการฟื้นตัวของอุตสาหกรรมท่องเที่ยว ให้พร้อมรองรับปริมาณนักท่องเที่ยวที่ทยอยเพิ่มขึ้นหลังสถานการณ์โควิด-19 เริ่มคลี่คลาย โดยคณะรัฐมนตรีมีมติเห็นชอบตามที่กระทรวงการคลังได้เสนอขอปรับปรุงหลักเกณฑ์โครงการสินเชื่อดอกเบี้ยต่ำ สำหรับธุรกิจโรงแรม และ Supply Chain ของโรงแรม รวมถึงกิจการร้านอาหาร (Soft Loan Re-Open) ที่ดำเนินการโดยธนาคารออมสิน ให้เอื้อประโยชน์มากขึ้นต่อผู้ประกอบการ อาทิ การขยายระยะเวลากู้ให้นานขึ้น จากเดิม 7 ปี เป็นไม่เกิน 10 ปี การให้กู้เพื่อเป็นทุนหมุนเวียนในกิจการ รวมถึงผ่อนปรนเงื่อนไขการพิจารณาประวัติการชำระหนี้ และยังขยายเป้าหมายไปยังธุรกิจร้านอาหาร (นอกเหนือจากธุรกิจโรงแรม) อีกด้วย
ทั้งนี้ ผู้สนใจสามารถติดต่อยื่นกู้ได้ที่เว็บไซต์ www.gsb.or.th หรือที่ธนาคารออมสินทุกสาขาทั่วประเทศ ตั้งแต่บัดนี้ จนถึงวันที่ 30 มิถุนายน 2566 หรือจนกว่าจะครบวงเงินโครงการ
อนึ่ง โครงการสินเชื่อดอกเบี้ยต่ำ (Soft Loan Re-Open) เปิดให้กู้ทั้งบุคคลธรรมดา และนิติบุคคลที่มีบุคคลสัญชาติไทยถือหุ้นเกินกว่าร้อยละ 50 ของทุนจดทะเบียน วงเงินให้กู้ต่อรายสูงสุดไม่เกิน 5 ล้านบาท สามารถเลือกใช้หลักทรัพย์ค้ำประกันเต็มวงเงินกู้ หรือ เลือกใช้หลักทรัพย์ค้ำประกันร่วมกับ บรรษัทประกันสินเชื่ออุตสาหกรรมขนาดย่อม (บสย.) หรือ ใช้ บสย. ค้ำประกันเต็มวงเงินกู้ ซึ่งกรณีใช้ บสย.ค้ำประกันเต็มจำนวน ให้กู้สูงสุดไม่เกิน 3 ล้านบาท คิดอัตราดอกเบี้ยคงที่ 2 ปีแรก 1.99% ต่อปี สามารถปลอดชำระเงินต้นได้สูงสุด 2 ปี โดยในปีที่ 3-10 คิดอัตราดอกเบี้ยแตกต่างกันตามประเภทหลักทรัพย์ที่ใช้ค้ำประกัน กล่าวคือ กรณีใช้หลักทรัพย์ค้ำประกันเต็มวงเงินกู้ ธนาคารคิดอัตราดอกเบี้ย MLR -1.0 ต่อปี กรณีใช้หลักทรัพย์ค้ำประกันร่วมกับ บสย. คิดอัตราดอกเบี้ย MLR – 0.5 ต่อปี และกรณีที่ใช้ บสย. ค้ำประกันเต็มวงเงินกู้ คิดอัตราดอกเบี้ยเท่ากับ MLR ต่อปี (ปัจจุบัน MLR ธนาคารออมสิน = 6.150%)
ผู้สนใจสามารถสอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr45-65/